Diari Oficial de la Generalitat Valenciana


Sumari del DOGV 4641, del 01-12-2003 (2003/12573)

RESOLUCIÓ de 24 de novembre de 2003, de la directora de l'Agència Valenciana de Cooperació per al Desenrotllament, de les ajudes destinades a projectes específics d'investigació i formació en temes relacionats amb la cooperació internacional al desenrotllament per a l'any 2003, convocades per mitjà de Resolució del secretari general de la Presidència de 4 de juny de 2003.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4641

Data del DOGV
:   01-12-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/12320


Organisme emissor
:   Conselleria de Presidència

Tipus de document
:   Resolució

RESOLUCIÓ de 24 de novembre de 2003, de la directora de l'Agència Valenciana de Cooperació per al Desenrotllament, de les ajudes destinades a projectes específics d'investigació i formació en temes relacionats amb la cooperació internacional al desenrotllament per a l'any 2003, convocades per mitjà de Resolució del secretari general de la Presidència de 4 de juny de 2003. [2003/M12758]
  
Antecedents de fet
  
Vist que en data 12 de juny de 2003, va ser publicada en el Diari Oficial de la Generalitat Valenciana número 4.520, la Resolució del secretari general de la Presidència de 4 de juny de 2003, de convocatòria d'ajudes destinades a projectes específics d'investigació i formació en temes relacionats amb la cooperació internacional al desenrotllament.
  
Vist que a esta convocatòria s'han presentat un total de 10 projectes, en els quals se sol·liciten subvencions que ascendixen a un import total de 1.102.045 euros.
  
Vist que la comissió executiva per a l'aplicació del programa de cooperació al desenrotllament, segons l'article 12 del Decret 201/1997, d'1 de juliol, i la base 8.1 de la mencionada resolució de convocatòria, després de valorar els criteris establits en la resolució, ha aprovat en la seua reunió de 24 de novembre de 2003 un dictamen en què es realitza una proposta motivada de resolució de la convocatòria.
  
Fonaments jurídics
  
1. La base 8 de la citada Resolució de 4 de juny de 2003, sobre resolució del procediment.
  
2. L'article 77.1 i) de la Llei 11/2002, de 23 de desembre, de la Generalitat Valenciana, de Mesures Fiscals, de Gestió Administrativa i Financera i d'Organització de la Generalitat Valenciana.
  
3. L'article 10 del Decret 111/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Presidència.
  
4. El Decret 138/2003, de 25 de juliol, del Consell de la Generalitat Valenciana, pel qual s'acumulen les funcions del director de l'Agència Valenciana de Cooperació per al Desenrotllament en la directora general de Cooperació al Desenrotllament i Relacions Externes, de la Conselleria de Presidència.
  
En virtut d'això, i a proposta de la comissió executiva adoptada en la seua sessió de 24 de novembre de 2003, resolc:
  
Primer
  
Concedir a les entitats i projectes citats en l'annex I de la present resolució les subvencions sol·licitades per l'import que apareix especificat en este i que puja a un total de 901.023 euros.
  
Segon
  
Denegar a les entitats i projectes citats en l'annex II de la present resolució les ajudes i subvencions sol·licitades, pels motius que s'hi expressen.
  
Contra la present resolució, que posa fi a la via administrativa, es podrà interposar, potestativament, recurs de reposició davant d'este mateix òrgan, en el termini d'un mes, comptat des de l'endemà al de la seua publicació, de conformitat amb el que preveuen els articles 116 i 117 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà al de la seua publicació, de conformitat amb el que preveuen els articles 10.1 a) i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.
  
València, 24 de novembre de 2003.- La directora general de Cooperació al Desenrotllament i Relacions Externes: Carmen Dolz Adell (Decret 138/2003, de 25 de juliol, del Consell de la Generalitat Valenciana).